14/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. A15.61338. Solicitude de concesión de augas públicas presentada por Manuel Ángel Noya Sendón, en representación da Comunidade de Usuarios de Augas de Fírvado (Mazaricos)

SERVIZO TERRITORIAL DE AUGAS DE GALICIA ANUNCIO Expediente: DH. A15.61338 Rafael Augusto Buxeda Camino, en representación da denominada Comunidade de Usuarios de Augas de Fírvado, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios de Augas de Fírvado REPRESENTANTE: Rafael Augusto Buxeda Camino CAUDAL MEDIO EQUIVALENTE: 0, 329 litros/segundo VOLUME MÁXIMO ANUAL: 10.380, 60 m 3 DESTINO: Doméstico (42 persoas) e gandeiro (218 reses bovinas de 7 explotacións gandeiras) ORIXE: “Fontes do Monte da Man” (M1 e M2) e “Fonte do Va do Carro” (M3) que nacen nas parcelas coas referencias catastrais 15046A149000220000BO (M1 e M2) e 15046A161000220000BU (M3) COORDENADAS M1: 498262; 4747029; M2: 498283; 4747074 e M3: 500208; 4748281 (huso 29 ETRS89) LUGAR: Fírvado PARROQUIA: Coiro (Santa María) CONCELLO: Mazaricos (A Coruña) As instalacións do aproveitamento, xa feitas e en uso, constan de: – As obras de captación das augas dos mananciais M1 e M2 que afloran dende fendas da rocha e se recollen nunha arqueta de formigón selada con tapa, localizada á altura das coordenadas 498305; 4747078 (huso29 ETRS89), que conecta co depósito principal situado no monte. Dende alí sae outra condución ata o depósito repartidor localizado preto do núcleo, dende onde distribúese a dita auga mediante tubos individuais cara todas as vivendas de Fírvado. Ata o dito depósito repartidor chegan tamén as augas captadas dende o manancial M3. – As obras de almacenamento: o depósito principal e o depósito secundario-repartidor están feitos de formigón, o primeiro ten unha dimensión interior de 7x7x3 m, e localízase nas parcelas coas referencias catastrais 15046A149000220000BO e 15046A161001210000BW. – A rede de distribución está formada por conducións de lonxitudes variables feitas con tubos de PVC corrugado de 160 mm de diámetro, e de PEAD de 10 a 8 atm de presión e diámetros variables de 110, 75 e 40 mm, en función das necesidades. Todas elas van soterradas en gabias dunha profundidade mínima de 0, 8 m. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na rúa Tomiño número 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, por Bryan Manuel Montalto Barkan, o xefe do Servizo Territorial, en Santiago de Compostela o 7 de decembro de 2020.